OpenLLM-France/wikimedia huggingface dataset:
# Retaule d’advocació franciscana

El Retaule d'advocació franciscana o de Santa Clara és una obra pictòrica de Lluís Borrassà, enquadrada en el primer gòtic internacional, que es conserva al Museu Episcopal de Vic. És considerada l'obra més important conservada de l'artista qui fou un dels màxims representant del primer gòtic internacional.

## Història

L'obra va ser encarregada pel convent de Santa Clara de Vic, avui enderrocat. L'única notícia documental que es coneix de la seva creació és una carta de pagament de final d'obra de 27 de juliol de 1415 de Borrassà a favor del llicenciat en lleis Bartomeu Soler, por la quantitat de 200 florins d'or «pro quibus contruxi et pinxi vobis retrotabulum, ad opus monasterii sancte Ciare Vici». Aquest pagament estava referit exclusivament a la pintura, ja que la fusteria havia estat realitzada prèviament a la intervenció de Borrassà. Bartomeu Soler ja li havia encarregat a Borrassà el retaule de l'altar de les Onze Mil Verges, situat al claustre nou de la catedral de Vic, obra finalitzada el 1412.
Amb motiu de l'enderrocament de l'església del convent vell de Santa Clara per a construir la nova rambla de la ciutat de Vic, el bisbe Morgades decideix adquirir el retaule per a la creació del futur museu.

## Descripció

L'autor introdueix una nova estètica naturalista basada en el dinamisme i el moviment de les figures a partir de la utilització de pigments de colors molt vius i contrastats del qual és un exemple aquest retaule d'advocació franciscana ubicat al Museu Episcopal de Vic.
Més enllà de la qualitat artística del retaule, destaca l'originalitat de la iconografia representada per l'autor, la qual cosa denota la presència d'una persona molt ben documentada dins la seva realització. El gran nombre d'encàrrecs que va tenir Borrassà provinents d'ordes mendicants, especialment dels franciscans, podria explicar aquest coneixement dins el seu taller. D'altra banda, la temàtica de Santa Clara era coneguda per l'autor qui ja havia realitzat el retaule per al convent de l'orde a la ciutat de Barcelona.

## Referències

* 1 2 «Lluís Borrassà. Virgen de la Esperanza, San Miguel y Santa Clara. San Francisco y las tres órdenes franciscanas» (en castellà). Ruiz Quesada, Francisco, 2015. [Consulta: 22 juny 2019].
* 1 2 «Retaule d'advocació franciscana. Fitxa de l'obra». Museu Episcopal de Vic. [Consulta: 22 juny 2019].

## Bibliografia

* Museu Episcopal de Vic. «L’esperit del viatge medieval sintetitzat en una obra de Borrassà», 02-11-2015. [Consulta: 21 març 2023].
# Cortes y Graena

Cortes y Graena és un municipi de la província de Granada.
L'ajuntament de Cortes y Graena està format pels nuclis de Cortes, Lopera, Los Baños i Graena. Se situa al nord de Sierra Nevada. Té una superfície de 22 km² i una altitud de 971 m. La seva població és de 1.000 habitants aproximadament. Està situat a 8 km de Guadix i a 50 km de Granada.
# Guarderia Laboral Germandat de Jesús Maestro

La Guarderia Laboral Germandat de Jesús Maestro és una obra de Ponts (Noguera) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular amb tres pisos, golfes i teulada a dues aigües. Façana amb porta adovellada a la qual s'accedeix per unes escales, tres obertures als dos pisos i una al superior -per damunt del qual hi ha un escrit, probablement "de Ponts"-. A l'interior s'hi conserva una capella, si bé el conjunt està molt modificat.

## Història

Aquesta casa de pedra i fusta, com a materials bàsics, fou construïda durant el segle xix per ser emprada com a hospital, mitjançant l'ajut del poble u del Bisbat d'Urgell. Més tard fou convertida en col·legi a càrrec de les monges de la Sagrada Família. Actualment està utilitzada com a guarderia laboral, per intentar ajudar a les mares que treballen.

## Referències

* 1 2 «Guarderia Laboral Germandat de Jesús Maestro». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Llista de peixos d'Eslovàquia

Aquesta llista de peixos d'Eslovàquia -incompleta- inclou 88 espècies de peixos que es poden trobar a Eslovàquia ordenades per l'ordre alfabètic de llur nom científic.

## A

* Abramis brama
* Acipenser nudiventris
* Acipenser ruthenus
* Acipenser stellatus
* Alburnoides bipunctatus
* Alburnus alburnus
* Alburnus chalcoides
* Ameiurus nebulosus
* Anguilla anguilla
* Aspius aspius

## B

* Ballerus ballerus
* Barbatula barbatula
* Barbus barbus
* Barbus carpathicus
* Barbus meridionalis
* Blicca bjoerkna

## C

* Carassius auratus auratus
* Carassius carassius
* Carassius gibelio
* Chondrostoma nasus
* Cobitis taenia
* Coregonus lavaretus
* Coregonus oxyrinchus
* Coregonus peled
* Cottus gobio
* Cottus poecilopus
* Ctenopharyngodon idella
* Cyprinus carpio carpio
* Cyprinus carpio haematopterus

## E

* Esox lucius
* Eudontomyzon danfordi
* Eudontomyzon mariae
* Eudontomyzon vladykovi

## G

* Gasterosteus aculeatus aculeatus
* Gobio gobio
* Gymnocephalus baloni
* Gymnocephalus cernua

## H

* Hucho hucho
* Huso huso
* Hypophthalmichthys molitrix
* Hypophthalmichthys nobilis

## I

* Ictalurus punctatus

## L

* Lampetra fluviatilis
* Lampetra planeri
* Lepomis gibbosus
* Leucaspius delineatus
* Leuciscus idus
* Leuciscus leuciscus
* Lota lota

## M

* Micropterus dolomieu
* Micropterus salmoides
* Misgurnus fossilis
* Mylopharyngodon piceus

## O

* Oncorhynchus mykiss
* Oreochromis niloticus niloticus
* Oreochromis urolepis hornorum

## P

* Pelecus cultratus
* Perca fluviatilis
* Perccottus glenii
* Phoxinus phoxinus
* Poecilia reticulata
* Poecilia sphenops
* Pseudorasbora parva

## R

* Rhodeus amarus
* Rhodeus sericeus
* Romanogobio albipinnatus
* Romanogobio kesslerii
* Rutilus meidingeri
* Rutilus rutilus

## S

* Sabanejewia balcanica
* Sabanejewia bulgarica
* Salmo salar
* Salmo trutta trutta
* Salvelinus alpinus alpinus
* Salvelinus fontinalis
* Salvelinus namaycush
* Sander lucioperca
* Scardinius erythrophthalmus
* Silurus glanis
* Squalius cephalus

## T

* Thymallus arcticus arcticus
* Thymallus thymallus
* Tinca tinca

## U

* Umbra krameri

## V

* Vimba vimba

## X

* Xiphophorus hellerii

## Z

* Zingel streber
* Zingel zingel

## Referències

* ↑ FishBase (anglès)

## Enllaços externs

* FAO - Fishery and Aquaculture Country Profiles - Slovakia (anglès)
# Fresno el Viejo

Fresno el Viejo és un municipi de la província de Valladolid, a la comunitat autònoma de Castella i Lleó.
# Pantalla de benvinguda

Una pantalla de benvinguda (anglès : Splash screen ) és una pantalla pàgina gràfica que apareix en carregar o iniciar un programa d'ordinador, o també com a pàgina d'introducció en un lloc web. És un element de control gràfic que consta d'una finestra que conté una imatge, un logotip i de vegades, la versió del programari. Pot aparèixer una pantalla de benvinguda mentre s'inicia un joc o programa.
Mentre que les pantalles de benvinguda solen ocupar tota la pantalla en aplicacions escrites per a sistemes operatius basats en text com DOS o per a telèfons intel·ligents i tauletes, les aplicacions d'escriptori en interfícies gràfiques d'usuari normalment no ocupen tota la pantalla, sinó que sovint es mostren en una àrea rectangular al centre de la mateixa Tot i aixñi, la pantalla de benvinguda d'un sistema operatiu sol ocupar tota la pantalla i s'anomena “ pantalla d'arrencada ”.

## Objectiu

Una pantalla de benvinguda és utilitzada principalment per programes d'ordinador que requereixen una certa quantitat de temps després diniciar-se fins que estiguin llestos perquè l'usuari els operi. La pantalla de benvinguda informa que el programa s'està carregant o iniciant actualment. Això vol dir que l'usuari rep informació immediatament després d'iniciar el programa (p. ex. fent clic a la icona del programa amb el ratolí) una resposta inicial del programa i no s'ha de preguntar si el programa s'inicia. Normalment, la pantalla de benvinguda desapareix quan apareix la finestra principal del programa.
Si els programes menys populars també utilitzen pantalles de benvinguda, això sol ser degut a una estratègia de màrqueting : el producte ha de crear o suscitar associacions amb una pantalla de benvinguda mostrant per endavant un clixé de color o disseny. Per exemple, els usuaris que estiguin familiaritzats amb Ubuntu recordaran primer els tons taronja i violeta, mentre que els de Microsoft Word o Fedora recordaran els tons blaus. Google també fa servir aquest principi.
Encara que molts usuaris i desenvolupadors consideren que una pantalla de benvinguda és més un truc, a partir de la versió 6.0 de Java Runtime Environment, la visualització d'una pantalla de benvinguda és compatible de manera nativa perquè l'usuari vegi els comentaris del programa abans de les classes per al disseny gràfic. Es carreguen elements d'interfície d'usuari que altrament serien necessaris per a una pantalla de benvinguda. Això subratlla com n'és d'important una pantalla de benvinguda per al temps de resposta percebut d'un programa.

## Referències

* ↑ Lennartz, Sven «Splash Pages: Do We Really Need Them?». Smashing Magazine, October 11, 2007.
* ↑ «Splash Pages: Do We Really Need Them?». .
* ↑ «Flash Accessibility Issues». WebAIM.org. [Consulta: September 8, 2015].
* ↑ Ewan Spence. «Google Fights Microsoft With New Android Branding» (en anglès), 27-06-2015. [Consulta: 14 novembre 2015].
* ↑ «SplashScreen (Java Platform SE 6)» (en anglès). [Consulta: 8 setembre 2015].
# Corts de Barcelona (1528)

Les Corts de Barcelona de 1528 van ser presidides pel rei Carles I. Era President de la Generalitat Francesc de Solsona.
El regnat de Carles I es va caracteritzar per un cost molt alt en mantenir l'imperi amb el consegüent esgotament econòmic. Els principals motius eren: les hostilitats amb França per l'interès del rei Francesc I de França sobre la península Itàlica, la defensa de les agressions turques al Mediterrani i el manteniment de l'imperi Alemany que era cobejat pels prínceps alemanys.
El febrer de 1528, s'anuncià una declaració de guerra del rei francès i Carles I s'afanyà a convocar Corts a Barcelona. Les pretensions de la Generalitat de Catalunya consistien en el reforçament de la jurisdicció de la institució respecte als municipis, els barons i els soldats. També volia l'ampliació i professionalització del seu personal i incrementar el poder sobre el comerç exterior, principal font d'ingressos. Però en aquest darrer punt, el compromís signat entre el rei i Andrea Doria el 29 de desembre de 1528, limitava les possibilitats institucionals.
Lluny d'atendre les peticions de la Generalitat, els diputats consideraven que aquesta feia una mala gestió i afavoria interessos de les classes dirigents.
La pèssima situació de l'economia feia preveure que la Generalitat hauria de fer un fogatge per poder atendre el donatiu reial. S'introdueix una novetat en canviar la fórmula de recaptació basada en el nombre de persones, per una de progressiva en funció de les capacitats econòmiques.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. Vol. 2. ISBN 84-412-0885-9
# Kirby (Vermont)

Kirby és una població dels Estats Units a l'estat de Vermont. Segons el cens del 2000 tenia 456 habitants.

## Demografia

Segons el cens del 2000, Kirby tenia 456 habitants, 168 habitatges, i 122 famílies. La densitat de població era de 7,2 habitants per km².
Dels 168 habitatges en un 36,9% hi vivien nens de menys de 18 anys, en un 56% hi vivien parelles casades, en un 9,5% dones solteres, i en un 26,8% no eren unitats familiars. En el 19% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,9% tenia menys de 18 anys, un 5,5% entre 18 i 24, un 28,3% entre 25 i 44, un 28,5% de 45 a 60 i un 8,8% 65 anys o més.
L'edat mediana era de 37 anys. Per cada 100 dones de 18 o més anys hi havia 98,8 homes.
La renda mediana per habitatge era de 37.917 $ i la renda mediana per família de 43.333 $. Els homes tenien una renda mediana de 27.778 $ mentre que les dones 22.500 $. La renda per capita de la població era de 16.675 $. Entorn del 15,2% de les famílies i el 15,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Kirby». American Fact Finder. Oficina del Cens dels Estats Units, 12-01-2010.
# Guardiana de dracs

Guardiana de dracs (títol original en anglès, Dragonkeeper) és una pel·lícula d'aventures fantàstica d'animació hispanoxinesa del 2024 dirigida per Salvador Simó i Li Jianping, amb un guió escrit per Carole Wilkinson, Pablo Castrillo, Ignacio Ferreras i Rosanna Checcini. Matthew Joynes n'és el productor executiu. S'ha doblat al català.
La pel·lícula és una adaptació de la novel·la Dragonkeeper de la mateixa Wilkinson.

## Sinopsi

Ambientada a la Xina de la dinastia Han, la trama segueix les aventures de la noia esclava Ping amb l'antic drac Long Danzi. Els dracs havien estat desterrats del regne. Ping, un orfe, troba un dels últims ous de drac que queden. Els guàrdies del palau obliguen la Ping a fugir per tornar l'ou de drac a l'oceà i salvar tots els dracs de l'extinció. La Ping descobreix que és una veritable guardiana de dracs.

## Producció

El projecte, una adaptació de la primera novel·la de la saga de 6 llibres de Carole Wilkinson, es va anunciar l'any 2017 com una coproducció hispanoxinesa entre China Film Animation de China Film Group juntament amb les espanyoles Dragoia Media, Movistar Plus i Atresmedia Cine. Va comptar amb un pressupost de 24 milions d'euros.

## Estrena

La pel·lícula es va estrenar als cinemes d'Espanya (per A Contracorriente), Xina (per China Film Group) i Llatinoamèrica (per Imagem Filmes). Viva Kids va comprar els drets de distribució de la pel·lícula als Estats Units, mentre que Hulu es va assegurar els drets d'emissió a la carta. Guardiana de dracs es preveia estrenar-se a Espanya el 22 de setembre de 2023. Tot i això, després es va ajornar del 2023 al 2024. La pel·lícula va ser seleccionada com a estrena de la selecció oficial del 27è Festival de Cinema de Màlaga. La data d'estrena als cinemes es va reprogramar al 19 d'abril de 2024.

## Referències

* ↑ «Guardiana de dracs». ésAdir. [Consulta: 1r març 2024].
* 1 2 Hopewell, John. «China Film Group, Dragoia Media, Movistar Plus, Atresmedia Cine Team on 'Dragonkeeper' (EXCLUSIVE)». Variety, 20-04-2017.
* 1 2 «'Dragonkeeper', la próxima película de animación española dispuesta a llenar salas de todo el mundo». Cine con Ñ, April 5, 2023. [Consulta: July 10, 2023].
* 1 2 Wiseman, Andreas. «Spain-China Animation 'Dragonkeeper' Gets U.S. Deals With Viva Kids & Hulu». Deadline Hollywood, 07-09-2022.
* ↑ Tena, Arturo. «'Dragonkeeper' a 2024: se pospone el estreno de la próxima gran apuesta de la animación española». Cine con Ñ, 25-08-2023.
* 1 2 «'Dragonkeeper', película de animación dirigida por Salvador Simó y Li Jianping, inaugurará el Festival de Cine de Málaga». Europa Press, 01-02-2024.

## Enllaços externs

* Tràiler en català
# Los Ebanos

Los Ebanos és una concentració de població designada pel cens dels Estats Units a l'estat de Texas. Segons el cens del 2000 tenia 403 habitants.

## Demografia

Segons el cens del 2000, Los Ebanos tenia 403 habitants, 135 habitatges, i 100 famílies. La densitat de població era de 273 habitants/km².
Dels 135 habitatges en un 28,9% hi vivien nens de menys de 18 anys, en un 48,9% hi vivien parelles casades, en un 20,7% dones solteres, i en un 25,2% no eren unitats familiars. En el 23,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,59.
Per edats la població es repartia de la següent manera: un 25,6% tenia menys de 18 anys, un 12,9% entre 18 i 24, un 20,6% entre 25 i 44, un 20,6% de 45 a 60 i un 20,3% 65 anys o més.
L'edat mediana era de 36 anys. Per cada 100 dones de 18 o més anys hi havia 72,4 homes.
La renda mediana per habitatge era de 7.066 $ i la renda mediana per família de 7.692 $. Els homes tenien una renda mediana de 28.750 $ mentre que les dones 37.500 $. La renda per capita de la població era de 6.240 $. Aproximadament el 64,7% de les famílies i el 72,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Ebanos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Los Ebanos». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Franz Biebl

Franz Xaver Biebl (Pursruck, ara part de Freudenberg, Baviera, 1 de setembre de 1906 - 2 d'octubre del 2001) fou un compositor alemany de música clàssica. La major part de les seues obres són composicions corals.
Va nàixer a Pursruck, Alemanya, el 1906. Va estudiar composició a la Musikhochschule de Múnic. Entre 1932 i 1939 va dirigir el cor de l'església catòlica de Santa Maria de München-Thalkirchen. En 1939 va començar a treballar com a professor ajudant de música coral en el Mozarteum, l'acadèmia de música a Salzburg, en la que va ensenyar teoria de la veu i de la música.
Va servir a l'exèrcit el 1943. Va ser presoner de guerra entre 1944 i 1946. Després de la Segona Guerra Mundial es va traslladar a Fürstenfeldbruck (Alemanya), on va dirigir un cor de la ciutat.
L'obra més coneguda de Franz Biebl és l'Ave Maria, escria el 1964.

## Enllaços externs

* L'Ave Maria de Biebl, interpretat per l'Ars Polifònica de Santander. (YouTube)
# Montsec d'Alzina

El Montsec d'Alzina és una serra del terme municipal de Sant Esteve de la Sarga, del Pallars Jussà. Aquesta serra és cap al centre del Montsec d'Ares, al sud del poble d'Alzina, a la part meridional del barranc del Bosc. Es tracta d'un dels contraforts septentrionals del Montsec d'Ares.

## Enllaços externs

* Institut Cartogràfic de Catalunya
# Can Bosc (Bescanó)

Can Bosc és un monument del municipi de Bescanó (Gironès) protegit com a bé cultural d'interès local.

## Descripció

Edifici de quatre crugies paral·leles, dues plantes i graner, cobert amb teulada a dues vessants i una pallissa corba adossada a un extrem. La façana principal presenta un portal amb llinda de fusta i arc de descàrrega i dues petites finestres laterals. El graner té dues obertures àmplies d'arc rebaixat de petites pedres irregulars. Tot i que força deteriorats, l'organització dels espais interiors es manté molt poc alterada.

## Història

La construcció primitiva es pot datar al segle xv i estaria formada per les dues crugies centrals i un pis superior. Dos segles més tard té lloc l'addició de dues crugies, les golfes i la nova coberta. La pallissa possiblement és posterior i representa un tipus formal que només es troba en aquesta zona.

## Referències

* 1 2 «Can Bosc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 novembre 2012].
# Corydoras geoffroy

Corydoras geoffroy és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Sud-amèrica: rius costaners de Surinam i de la Guaiana Francesa.

## Referències

* 1 2 «Corydoras geoffroy» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kremnické Bane

Kremnické Bane és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1361.